
POTU YELACEN. 


Redak vipon Volapiikanes valik yeli gudik. Spelobs, das i Volapiike 
yel nulik oblinonos benoplopi. 

Bumals gudons. Samo Volapukaflen Rusanik dabinon, kel ziliko 
bejafom puki obsik, sevabo el Oleg Temerov. Noe konletom ed in 
bevuresod notukom materis modik, kelis no tuvoy fasiliko votaseimo, 
abi pubom gasedi Volapukik lonik tiadu „Mud Volapuka”. Gased at 
pubon alvigiko e ninadon vodemis fa sol: Temerov’ it pelautolis u 
petradutolis. Binon vemo reidadigadik. 

I vicifal: ,Daniil Morozov’ ai zilom. Suvo sedom redake vodemis do 
dinads gramatik e tradutodis vobodas fa lautans Rusanapukik, kelis 
suvo no sevobs in Ians plodu Rusan. Zuo kevobu el Oleg Temerov 
lopo pemaniotol prodom Volapukavodabuki Rusanapukik. 

Sis yels anik kadaman:,Zhang Yutong’ eprodom tradutodis poedo- 
tas e prosadavodemas fa lautans Tsyinanik, Yapanik e Lamerikaniks. 
Id epubom vodabukis tel (me Tsyinana- e Yapanapuk) e vodabuki 
tumologik. Ladets in bevuresod patuvons su pad latik gaseda at. 

Kadaman: ,lgor Wasilewski’ ekliiladom binon Volapukan vemo zilik. 
Ai donu un yel pasetik aliegukomom stoki Volapukaliterata me tra- 



dutods e vodems votik, 
kels penotukons id in ga¬ 
sed obas. 


Id un yel komol ofre- 
dobs do keblunots Vola- 
pukanas zilik. 


Glidis ladofik sedom 



redakan e cifal: 

Do geb tusuvik lintelekamalula. 

Fa vicifal: ,Daniil Morozov'. 

Leigodu natapuks modik in Volapuk mutoy gebon tusuvo 
lintelekamaluli. Baicedob ko cifal: ,Hermann Philipps', das seku atos 
fikuls omik po penam e reid vodemas in Volapuk davedons. Fovo 
bepenob magadis oba asa Rusanapukana. Too mutobs memon, das 
noloy nemodikosi do fonet e pron Volapuka. Luveratikuno Volapu- 
kans futurik omutons sumadon po sag patofis tefik omik natapukas 
oksik. 

Ma el „Gramat Volapuka" (logolsos bagafi: 281), in Volapuk lintele¬ 
kamalul labon sinifis anik, sevabo: 

l ldo sinifi fomirik, ven labinon kobu varbafoms semik (budabidir, 
vipabidir) e kobu vodabids semik (lintelek); 

2 ldo sinifi suntagik, ven papladon po luspikot u vokatif sonemik; 

3 ldo sinifi fonetik u sagamodiki, ven malon vokadi efe tonodi patik 
(sams: „Kio leklarosl"; „Valikosi gudikunl"; „Abinos klulabik: 
milag ijenonl"). 

In natapuks modik e ba modikuns luspikot po prim u zanod seta 
no papronon kazeto, te paud davedon po luspikot, tefado liunul as 
mal pauda papenon. Sumikos tefon lintelekis. Hiel Johann Schmidt in 
tidabuk okik tiadu ,Lehrbuch der Weltsprache Volapuk fur Deutsch¬ 
land und die deutschsprachigen Lander' agebadom liunulis on mod 
somik, as sams: 

• Si, o mot, reinos; 

• Si, o sol, ab binos vemo hitik. 

Ye gebad somik no evedon kosomik. 

Baicedob ko cifal, das lintelekamalul in natapuks modik malon fini 
seta. Seku kod at binos fikulik ad reidon mudofo veratiko po naed 
balid seti Volapukik, bi reidan tio alik koedon davedon paudi tuvemik 
po lintelekamalul alik, leigoasa po fin seta. I binos boso fikulik ad 
reidon mudofo sakasetis Volapukik, kels ninadons vokatifi sonemik u 
linteleki, bi kosomo in natapuks sakaset labon tonodastukoti patik 
(sevabo sakikis tonodi u sagamodi, samo lopukam tonoda kanon 
turnon ko donukam uta), e pub lintelekamalula in sakaset kanonov 
polukon tefu tonodastukot veratik seta lolik. Givob samis anik 
bisarotas sumik: 

• 0 bokan! kimodotik binon-li suam vaiba lu B.? (se el „Gramat 
Volapuka"); 

• Beno! lio! o sol: ,Bastonnat'l binol-li maladik? (se el „Volapuka- 
gased pro Nedanapukans", yel: 1938, pad: 5); 

• No badocedolos! o sol! das smilob so vemo; ab lio tikod et 
edavedon-li po ol? (se gased ot, yel: 1941, pad: 14); 

• No cedol-li i, o lad! das kvisin it binon frutikum? (se gased ot, yel: 
1956, pad: 23). 

Ab seku fikuls somik odalobs-li votukon nomis Volapuka — igo in 
numed so pulik — ma sam natapukas omik? Cedob, das guo mu¬ 
tobsos steifon ad bemaston Volapuki ed ad larnon ad distidon vifiko 
sinifi lintelekamalula po tikodayumat alik! 

I vilob penon bosi do geb lintelekamalula nai liunul. Fe semikna 
ma pubots ela „Volapukagased pro Nedanapukans" lintelekamalul 
abefoon liunuli po luspikot, po setistik stedofik, igo po lintelek, if set 
no afinikon, gebad somik neforo akomadon bu yel: 1957 (un yel et 
hiel Arie de Jong edeadom). Bai nilud obik, atos abinon nulad, keli 
hiels Filippus Johann Kruger e Johann Schmidt aviloms lublinon 
Volapuke, ed el Arie de Jong adesinom, das po luspikot u po setistuk 
stedofik lintelekamalul asva omuton moukon liunuli (so jenofo 
abinos bu yel enu pemaniotol). Demolo atosi lecedob gebi leigupik 
lintelekamalula sa liunula neveratiki. Too givob samis tefik anik se 
gased lopo pemaniotol: 

• ... dalols poton, o flens digikl, dinis veiitik... (vodem fa el Filippus 
Johann Kruger, yel: 1957, pad: 1); 

• „Eko! o sol obal", foginan asagom lobuliko. (vodem fa el Johann 
Schmidt, yel: 1959, pad: 13); 

• Si!, tren at pedrefon fa mijenot ... (vodem fa el Johann Schmidt, 
yel: 1959, pad: 20); 

• Tikal e vil, o men!, vafs bofik binons, me kels okanol dageton labi 
ola. (yel: 1959, pad: 9); 

• Guo!, dunolo so, asaunikon ed anamikon ... (yel: 1960, pad: 16). 

Ma el „Gramat Volapuka", liunul po jenets sumik nezesudon, as 
sams: 

• Si! elogob us tumis. (bagaf: 60); 

• Si! ab atans binons patiko smaliks. (bagaf: 81); 

• El reg lifomos! pavokadon valopo. (bagaf: 222). 

So cedob, das mutobsos kipedon bundani lintelekamalulas in 
vodems Volapukik, bi at binon pat kupadik Volapuka, kel jonulon 
kaladi lonik ona. Te mutobsos memon, das semikna lintelekamalul 
Volapukik baiadon ko liunul in natapuks omik! ■ 

LOF MEDU SPIKETS. 

[,Amor por anexins’] 

Fredadramat balsiifik 
fa , Artur Nabantino Gonsalves de Azevedo’: 

famik lautan teatik Brasildnik, 
ini Volapiik petradutolfa kaddman: ,Igot Wasilewski’. 

Posods: 

Hiel Isafas: seliban. 

Jiel Ines: viudan. 

Penediblinan. 

Siif balik at jenon to ,Lisboa’. 

Cem balugik. Nedeto: fenat; in podaglun e deto: yans. 

Nedeto: tab labii nagots. Su tab votik: glok, plad u boved e var labii vat. Stuls. 


Sufiil balid. 

Jiel Ines (soeliko). 

Ines (. ndgof seadolo len tab e liilogof siiti da fenat)'. Eko! stanom len siitagul 
man spiketas! Leno kanob libiikon obi de lenaiitan et! Si! ob: jiviudan, e 
zuo ga ya promi matikama labolo, 
dasumob-la baldikani et asa himatani! 

Leno! E nek moiikon omi usao! Atos 
obinon kod, das niladans oluspikons 
... (loadof). Ebo adelo apenom obe 
penedi, kel binon kilidi, in kel spikom 
obe do lof, e telidi, me kel begom obe 
matikami (sesumof penedi se pok). Eko! 
on (reidof). „0 lad jonik oba! Spelob, 
das kedets at otuvons oli in juit sauna 
nedofikiin. Stadob ma vil Goda. Bii 
val, asa in deadanastofed pevilupolo. 

Komob telidnaedo ad begon ole ma¬ 
tikami. Lecedob obi mani leno nepo- 
tofiki. Neai esenalob kol jivotikan utosi, kelosi senalob kol ol; ab 
valikos labon primi. Labob moni in bank. No binos modik, atos 
veraton, ab gudikumos bos, ka nos. God agivom mudi, God ogivom 
fidi.” (Deklamolo) O spikets kiomodik! Igo ven spikom, notodom oki 
on mod somik! (Fovof reidami) „Debob neke seimikosi, ed utan, kel 
no debon, no dredon. 



,Artur Azevedo’, 1855 - 1908. 




Labob domi gudik e zibis gudik, ed uto, ko balan fidon, i telans fidon 
kanons. Ebo adelo okomob ad seividon gespiki. Loliko olikan: ,Isafas’.” 
(Niipokolo penedi). Binol in stad badik, o sol ,Isaias’! Golob lii selidop, 
atos binon med legudik ad libiikon obi de ol e spikets olik. Obinob 
sunado bliimik. (Segolof dajan detik. Paud). 

Siiful telid. 

Hiel Isaias (soeliko). 

Isaias (steigolo priidiko kapi da jan): Kav maifik blufodon ad tifam. 
(Fofiogololo sleafom). Pot vediikon tifani. Mutob larnon kaladi voma 
at; matikam tu siipik binon luniipo pidabik. Leigasotans tel no kobo- 
tanons odi; if jiyunan no obinof legudik, no opotofof pro ob. Binos 
zesiidik ad liilogon fiitiirio: kel no lulogon fofio, utan blibon podo; e 
kel spukon lopio, utan balibi okik sufukon ote donao, ed alikan fidon 
soasa rajanon. Esludob ad matikon, ab sevob gudiko, das matikam no 
binon muad. Oman sagon-la, das asludob osi boso latiko, ab binos 
gudikum latiko ka neforo. Binos veratik, das drip godik binon drip 
benik, e drip godik binon goldafulik; ab galikam tu golik no ai binon 
din labiikol. Esukob vomi, asa sukoy goldi. Ai nelabik! Elogob vomis 
valasotik: jonikis, das vo astunob - ab no valikos nidol binon diamain 
i nejonikis, das asenalob naudodi, ab fat suvo liisedon bosi seimao, 
ko no spetoy osi. El „flap pos flap” binon gudikiin tatak”, asagob lii 
ob it, ed eko! bal, tel, kil, ed etuvob: atos apliton obi. Ye kiipalobod, 
das fltil at no skeapon; binof viudan e jinagan... Lelofob ofi 
lefakaliko, e kredob, das dinad at fumon. Utan, kel ya egivon, nosi plu 
labon ad givon; binos veratik, ab beno! utan, kel vipon tu modikosi, 
dageton nosi. Ya egetob minis do of; abinons saidiko gudiks; ab iba 
sev no plaadon topi, e loged bal binon gudikum ka sagaliel degnaik, 
kalofiko akiipedob ofi. Binob asa Sant-,Thomas’: logon ad kredon. 
Ekiipob, das ai golof soeliko... e no plidof zaliilis! Ko kin zelol, 
somik binol. (Vestigolo domi). Jinof binon konoman gudik. Klinof e 
balug. Dun dunani komandon. Ojenos, vio plitos Godi. Matans pro 
od fa sul pajonidons. (Liilogdlo ). O! komof isio. (Pocidolo ). Labolod 
kuradi, o ,Isaias’! Memolod, das men ... (kofudikolo) binon kat, e nim 
binon men! Esagob fopikosi. 


Fovot ofovon in gased febula. 

Deadalezal rabas. 

fa ,Zou Yunhan', petradutol fa kadaman:, Zhang Yutong'. 

Elilolo klikuli reina, lopiologedob al fenat: sil ya evedon klila- 
blovilik. Ven solasviets moikons boso, magod sora obik pubon po 
fenat. Fago, stanon belem jadofiko pubolo. 

Ba emebon ofe delis, ku alifof bevu fots e bels: bels lakakolik et 
ajinons flumon. 

Sor esagof, das posa rein ustoponov, oyagobsov kobo. Ab ablei- 
bos reinon jui delaprim balidfovik. Ven esteifulob ad fanon sori nilu 
nugolop vilaga, ya bosilo idagikos, e vilag id iliton. Yagagun svonon 
ma step obik, ed ob stepob vifiko ad fanon sori. Golof fo ob fagotu 
steps tel, guflekolo oki omna ad logedon obi. 

„0 sor! Krateg ya eflukon!" Bestepolo belavegi, plokob nen- 
sevediko krategafluki smalik a klopiki. Do binon klilaredik, fulon i me 
stenuls karminik. Sor sumof fluki de ob, ed lurobof oni boso. Suno, 
smilul pubon su logod ofik. Podeps bofaflanu belaveg id eflorikons 
vietiko pos rein. Tenukob koapi obik ad kupedon floris, ab pulatimilo 
uti, keli logedob, jinon cenon ad logod smilulol sora. Senob, asva 
lanal obik id peleklinukon fa rein. 

Ve siem fota beigolobs belaklivi kamik fulu yebs e vaals. Finu on 
loon klif gianagretik. Blukil travaron klifi dono, e nuflumon sneko ini 
yebalan yaspidagrunik. Sor obik plokof kugaflori yelovik, e jedof oni 
ini blukil. Supiko fit suikon sui vatasurfat. Kidolo petioli, spilulon 
vatatofis zuopio. Flor sveamon viriko, e fino fimikon in fiv, batodolo 
fitis ad kobikon us. 

Memob, das bu yels, akolkomobs fado stenastagis fo belablukil 
at. Par stenastagas, bo lofans, aslurfons vati de blukil. Ab sor obik no 
ajutukof yagaguni: ba abrietulof demu jastad onsik flakoti logoi. 
Pulatimilo alogons odi, e tano adegolons nevifiko. „Stenastags lifons 
in vol so difik leigodu ut obsik, das asvo drimons trogiko. Ba atos i 
binos lif obsik in bels." Somo sor aviof, ed aseifof pluo. 

No kanob takedikon ememolo ofi un paset. Kludo logedob sori, 
kel anu stanof su klif gianagretik, ab ut, keli logob jinon binon te 
belem pazuol fa fogs. 

Bevu bels tyirp magalasumik bodas getonon. 

Belem mayedik, fot janalik, luveg snekasumik... Valiks onas brietu- 
lukons obi, ab bevu ons, maged jonik sora dis bim gretik stanola, 
patiko kleilon cedu ob - edobejutof rabi se bim me patrun balik bal. 

Krais raba lujokons bosilo, e me flitams ona bloton. Plumem fofa- 
blota onik dreamon asva pajoikon. Rab ya emaifukon logis onik, ab nu 
donu galikon, asvo demu nam nebepenovik semik. 

Grat onik, as leklars, sunado galukon foti lolik. De zan fota lu 
siem, balna e nog balna gratons rabs votik. Asva igo belagod it 
egalikon, bims svonons dub viens, e tonads lopofik getonons in fa lid 
lolik. Sunado seflitons rabs susnumik se fot. Logedob sori, ab sil sus 
of ya evedon mel blagik. Luvokads rabas fulukons lilis obik asva 
efalob ini lektinaflumed spagik. 

Farmukob logis obik dredaliko, e jafalob me vir in ladal obik, ab 
po vir ot logob magedi raba nenflitamik. Otupo vir votik eblumukon 
oki, sevabo vir gianagretik fulu het noe raba balik bal, abi rabas valik 
susnumik nilo. Frutidon belemi vefasumik asa pododi, e feilalanedis 
e nufastonis ad flak. 



Gratakum hulon e sadon: nu balids lopu latiks, tan latiks lopu 
balids, somo as kait drakafomik, kel belodon oki me lugs valasotik 
voladik. Senob, das sunado osukubob-la. Lopikob al vir flitolo asva 
panusugob ini on. Grat rabas mapetikon: codetons luvokadolo sori 
obik. Senob, das zuam foga, pebs metalofik, vef vira, luvokads rabas, 
drems lada - valiks onas ekobikons e jutedons lu ob. 

Suidikob, e supiko set somik pubon po ob: „Atos - binon deada- 
lezal, keli rabs epreparons pro sor.” 

Sor lenlabof lubutis lafo pesalenukolis, e gulogof rabis yagol po ok. 

No nog kanof fimukon oki, ab donu dofalof. No sevob, kikodo sor 
etifalof, u vio etifalof. Te luvokadob lejeko, e mogikuno ronob al of. 
Too, rabavir gianagretik doniofalon levifiko fo logs obik, e logob in 
talit, vio sunado kovadon maledi sora. 

Supiko rabs tyirpons lopofiko a sonoriko. Luflitons, as fruganeds 
nufalol ini vat, e me honeds e krais as kum balik bal lopiotirons koapi 
sora de glun. 

Tenukob nami obik ad gleipon sori, ab logod ofik pategon fa 
plumem blagik, e se koap ofik eglofons flitams luimik. ■ 

Spar. 

Se lolet tiadu „Poedots in prosad” fa hiel Ivan Turgenev, 
ini Volapuk petradulol fa vicifal: .Daniil Morozov’. 

Agekomob de yag ve gadalael. Dog aronon fo ob. 

Sunado abrefukon stepis oka ed aprimon ad kripadon, 
asva ismeilon fo ok jibi. 

Adulogob laeli ed alogob spari yunik labu yelov la honed 
e labu daun su kap. Adofalon dese nast (vien vemofo amufukon 
biadis laela) ed aseadon nenmufo, aseatenukolo miserabiko 
flitamilis, kels tobo iduglofons. 

Dog obik anilikon nevifiko IQ atan, e sunado spar baldik labu blot 
blagik, de bim nilik idoniojutedol, adofalon as ston ebo fo logod nima 
obik. Bod et - loliko pimitirol, ko plums seku fakad pibrulukols - ko 
leyal dasperik a miserabik abunon bo telna luodu lemud tutagik maifik. 
Ajutedon ad savon, ajelon me ok it boduli oka... ab koap smalik lolik 
onik adremon demu lejek, vogil avedon sovadik e raudik, 
anemufikon, asakrifon oki it! 

Most kiogretik amutonov jinon binon po on dog! 

E too no akanon bleibon seadon su tuig lopik neriskodik okik... 
Nam vemikum ka vil lonik ona ikoedon dofalon oni usao. 

Hiel Trezor obikastopom, apodiostepom... Jiniko id adasevom nami at. 
Aspidob ad devokon hidogi kofudik, ed amogolob devodiko. 

Si! no smilolsod! Adevodob demu bod smalik heroedalik et, 
demu pulsif lofa onik. 

Lof - atikob - binon vemikum ka dead e dred demu dead. 

Te fa on, te fa lof lif pakipedon e pamufon. 

1878, prilul. 


Bevuresodaladets tefii maters Volapukik. 

,OlegTemerov', valemo: http://volapuk.temerov.org/Volapukanef/vol/ 
e pato „Mud Volapuka": 

http://volapuk.temerov.org/Volapukanef/vol/Mud%20Volapuka.php 

Vodabuk Rusanapukik fa vicifal:, Daniil Morozov' e kevoban olik: ,Oleg 
Temerov' po,Yandex Disk': https://yadi.Sk/d/6XHCcS_3QP2Am 

Kadaman: ,Zhang Yutong': Vodabuks Tsyinana- e Yapanapukik po el 
Facebook: https://www.facebook.com/groups/volapukalised/ 





